
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 04 octombrie 2007
Nr.29/267
RAPORT

asupra proiectului de Lege privind instituirea „Zilei şcolii”
1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 507/27 iunie 2007, Comisia pentru învăţământ, ştiinţă, tineret şi sport a primit spre dezbatere, în fond, proiectul de Lege privind instituirea Zilei Şcolii, (Pl.x. 507/2007).

La întocmirea raportului Comisia a avut în vedere avizul Comisiei juridice, de disciplină şi imunităţi, avizul Consiliului Legislativ şi Punctul de vedere al Guvernului.

Proiectul de lege are ca obiect de reglementare înfiinţarea Zilei Şcolii.

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La lucrările Comisiei au fost prezenţi un număr de 14 deputaţi, din totalul de 25 membri ai Comisiei, iar proiectul de lege a fost adoptat cu unanimitatea celor prezenţi. Amendamentul comisiei a fost adoptat cu 11 voturi pentru, un vot împotrivă şi două abţineri.
4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este Cameră decizională.

5. În urma dezbaterii, în şedinţa din 19 septembrie 2007, Comisia propune Plenului adoptarea proiectul de lege cu următoarele amendamente:


















Anexă

AMENDAMENTE ADMISE

	Nr.

crt.
	Text adoptat de Senat
	 Text propus de Comisie

(autorul amendamentului)
	Motivare

	0
	1
	2
	3

	1. 
	Titlul Legii: Lege privind instituirea Zilei Şcolii
	Titlul Legii: Lege privind instituirea Zilei Învăţătorului

(Comisia)
	Ziua Şcolii se suprapune cu sărbătorile similare pe care le au diferite şcoli la diferite date, putând crea confuzii. Ziua Învăţătorului conservă o tradiţie larg agreată de corpul profesoral.

	2. 
	Art. 1 - Se instituie Ziua Şcolii, manifestare festivă educaţională, cu caracter naţional, apolitic şi cultural, organizată anual pe data de 5 iunie.
	Art. 1 - Se instituie Ziua Învăţătorului, manifestare festivă educaţională, cu caracter naţional, apolitic şi cultural, organizată anual pe data de 5 iunie.

(Comisia)
	

	3. 
	Art. 2  - Ziua Şcolii va fi sărbătorită în toate unităţile de învăţământ de stat, particulare şi confesionale din sistemul românesc. 
	Art. 2  - Ziua Învăţătorului va fi sărbătorită în toate unităţile de învăţământ de stat, particulare şi confesionale din sistemul românesc. 

(Comisia)
	

	4.
	Art. 3 – Ministerul Educaţiei, Cercetării şi Tineretului şi alte instituţii abilitate ale statului vor acorda, cu ocazia Zilei Şcolii, premii, distincţii, medalii şi titluri onorifice cadrelor didactice şi elevilor, pentru merite deosebite.
	Art. 3 – Ministerul Educaţiei, Cercetării şi Tineretului şi alte instituţii abilitate ale statului vor acorda, cu ocazia Zilei Învăţătorului, premii, distincţii, medalii şi titluri onorifice cadrelor didactice şi elevilor, pentru merite deosebite.

(Comisia)
	

	5.
	Art. 4 – Ministrul educaţiei, cercetării şi tineretului elaborează şi aprobă anual, prin ordin, un plan care să includă manifestările specifice Zilei Şcolii.


	Art. 4 – Ministrul Educaţiei, Cercetării şi Tineretului elaborează şi aprobă anual, prin ordin, un plan care să includă manifestările specifice Zilei Învăţătorului.

(Comisia)
	



      PREŞEDINTE,









SECRETAR, 

           Lia Olguţa Vasilescu








          Mihai Radan
                                                                                                               Consilier

                                                                                                             Vasile Năstăsescu

                                                                                                                 Consultant 

                                                                                                                   Andrei Gabriela-Andreea

